jkorsvik/nowiki_second_scrape_merged huggingface dataset:
Sagamarsjen

Sagamarsjen er en turmarsj som arrangeres årlig siste helg i august med mål på Stiklestad i Verdal. Marsjen går over to dager og ble første gang arrangert i 1964. Lang løype er på 31 og 32 km de respektive dager med start på Skalstugan i Åre kommune i Sverige, men det er også kort løype med en alternativ start.


== Historie ==
Sagamarsjen ble første gang arrangert i 1964, da under navnet Olavsmarsjen. I 1965 fikk arrangementet navnet Sagamarsjen. Kaptein i HV-13 Øyvind Lærum, som hadde deltatt i Nijmegenmarsjen i flere år, var initiativtaker. De første årene gikk marsjen fra Sul i Verdalen til Steinkjer. I flere år ble marsjen arrangert i mange forskjellige traseer med felles mål på Stiklestad. Flest antall deltakere var i 1971 med 4000. I 1991 meldte Sagamarsjen seg inn i det internasjonale turmarsjforbundet International Marching League (IML) som i 2006 skiftet navn til IML Walking Association. Sagamarsjen er eneste norske medlem av organisasjonen, og det genererer deltakelse fra utlandet. På 2000-tallet har den årlige deltakelsen vært på 1500–2000 deltakere. I 2020 ble marsjen avlyst på grunn av koronaviruspandemien.


== Referanser ==


== Litteratur ==
Arne Gunnar Bakken (1983). Sagamarsjen 1964–1983 «Vilje til helse» gjennom 20 år. Idrettskretsen. 


== Eksterne lenker ==
Offisielt nettsted
Brampton

Brampton er en kanadisk by i provinsen Ontario, beliggende rett vest for Toronto. Den har 433 806 innbyggere (2006) på 266,71 km², hvorav 428 159 innbyggere bor i selve tettstedet. Brampton er en del av Torontos storbyområde, og er en av Canadas raskest voksende byer med en økning på 5,92 % per år mellom 2001 og 2006. Brampton fikk sitt navn 1834, og fikk offisiell status som by, village, i 1853 som  i 1873 ble oppgradert til town, med visse tilhørende byrettigheter. Det gikk deretter helt til 1974 før Brampton fikk fulle byrettigheter, som city.
En kjent person fra Brampton er Michael Cera, blant annet kjent fra filmene Superbad og Juno.


== Referanser ==


== Eksterne lenker ==
Offisielt nettsted 
(en) Brampton, Ontario – kategori av bilder, video eller lyd på Commons
Pikmin

Pikmin er en serie av sanntidsstrategispill skapt av Shigeru Miyamoto og utgitt av Nintendo. Spillene fokuserer på å geleide en tropp av planteliknende figurer kalt pikmin for å samle inn gjenstander ved å rive ned hinder, unngå faremomenter eller slåss mot fiendtlig fauna.
Pikmin-serien består av fire titler. De første to spillene i serien, Pikmin (2001) og Pikmin 2 (2004) ble utgitt til Nintendo GameCube og senere til Wii som del av New Play Control!-serien i 2008 og 2009. Det tredje spillet i serien, Pikmin 3, ble utgitt til Wii U i 2013. Det første håndholdte spillet i serien, Hey! Pikmin, ble utgitt til Nintendo 3DS i 2017. Pikmin 3 ble utgitt til Nintendo Switch under tittelen Pikmin 3 Deluxe den 30. oktober 2020.
Et fjerde spill i serien, Pikmin 4, var av Shigeru Miyamoto bekreftet å være under utvikling og «nesten fullført» i 2015.


== Spill ==


== Referanser ==


== Eksterne lenker ==
(en) Pikmin hos Giant Bomb 
(en) Pikmin hos VGMdb 
(en) Pikmin hos MobyGames
Teateråret 1974

Teateråret 1974 er en oversikt over hendelser, verk, fødte og avdøde personer med tilknytning til teater i 1974.


== Nye drama ==
Dario Fo – Non Si Paga! Non Si Paga!


== Årets oppsetninger ==
23. april – Montserrat basert på et skuespill av Emmanuel Robles med samme tittel var en produksjon for Fjernsynsteatret med Otto Homlung som regissør.
12. november – Hvem er redd for Virginia Woolf? var en teateroppsetting som var basert på skuespillet Who's Afraid of Virginia Woolf? av Edward Albee, Det ble satt opp på Nationaltheatret og Riksteateret med Magne Bleness som regissør.


== Fødsler ==


== Dødsfall ==


== Referanser ==
Pål Raab Lien

Pål Raab «Raaben» Lien (født 8. februar 1968 i  Sarpsborg) er en norsk tidligere ishockeyspiller som hovedsakelig spilte løper for moderklubben Sparta. Han byttet til Stjernen i sesongen 2001/02 da han ikke fikk fornyet kontrakt med Sparta. Lien var tilbake i Sparta sesongen 2002/03 og la opp etter sesongslutt.


== Referanser ==


== Eksterne lenker ==
(en) Pål Raab Lien – Eurohockey.com 
(en) Pål Raab Lien – Eliteprospects.com
Landkreis Heilbronn

Landkreis Heilbronn er en landkrets i den tyske delstaten Baden-Württemberg. Landkreis Heilbronns administrasjon ligger i byen Heilbronn.


== Kommuner i Landkreis Heilbronn ==
Landkreis Heilbronn består av 46 kommuner, hvorav 17 har bystatus. Folketall fra 2006 i parentes:


== Eksterne lenker ==
(de) Offisielt nettsted 
(en) Landkreis Heilbronn – kategori av bilder, video eller lyd på Commons
Miroslav Tuđman

Miroslav Tuđman (født 25. mai 1946 i Belgrad i Jugoslavia, død 31. januar 2021 i Zagreb i Kroatia) var en kroatisk politiker og informasjonsvitenskapsmann. Han var sønn av Franjo Tuđman.


== Liv og virke ==
Tuđman vokste opp i Beograd til hans foreldre flyttet til Zagreb i 1961. Etter sin matura fullførte han i 1970 et studium ved Universitetet i Zagrebs filosofiske fakultet. Ved samme fakultet tok han i 1985 doktorgrad i informasjonsvitenskap. Der ble han i 1991 ekstraordinær og i 1998 ordinarie professor for informasjonsvitenskap.
Hans første politiske aktivitet bestod i å være med på grunnleggelsen av Hrvatska socijaldemokratska stranka (Det kroatiske sosialdemokratiske parti; i slo det seg sammen med det større Socijaldemokratska partija Hrvatske), sammen med Antun Vujić. Men etter kort tid gikk han over til sin fars parti, det konservative Hrvatska demokratska zajednica (HDZ, Den kroatiske demokratiske union). 
Han trakk seg for en tid tilbake fra politikken, men i 2001 var han tilbake til kommunevalget i Zagreb; da fikk hans gruppering 7,6 % av stemmene. Samme år grunnla han og  Nenad Ivanković partiet Hrvatski istinski preporod (Kroatias sanne gjenfødelse), som senere samarbeidet med Ivić Pašalićs Kroatiske blokk. Ved oarlamentsvalgene i 2003 fik de imidlertid ingen mandater.
I 2009 stilte Tuđman som kandidat til presidentvalgene, men fikk bare 80.784 stemmer (4,09 %) i første valgrunde.Han gikk da atter over til HDZ, og i 2011 fikk han sete i parlamentet (Sabor), som han så beholdt til sin død.
På grunn av covid-19 var han i over en måned tilkoblet et pusteapparat, til han den 31. januar 2021 døde i en alder av 74 år.


== Publikasjoner (utvalg) ==
Vrijeme krivokletnika (Menedens tid), 2006, ISBN 9539989981
Informacijsko ratište i informacijska znanost (Informasjonskrigføring og informasjonsvitenskap), 2008, ISBN 9789531691727
Programirane hereze i hrvatski otpori. Pripovijest o nepoćudnim knjigama, o nepoželjnim ljudima, o prešućenim događajima i o ustrajnom otporu u doba detuđmanizacije i kriminalizacije Domovinskoga rata (Programmerte heresier og kroatiske motsetninger. En historie om uønskede bøker, uønskede mennesker, skjulte hendelser og vedvarende motstand under av av-tuđmanisering og kriminalisering av ferdrelandskrigen), 2013, ISBN 9789539561763
Druga strana Rubikona. Politička strategija Alije Izetbegovića (Rubikons andre bredd. Alija Izetbegovićs politiske strategi), 2017, ISBN 978-953-169-374-5
Haški krivolov. Analiza dokaza o ciljevima zajedničkoga zločinačkog pothvata u predmetu IT-04-74, 2019, ISBN 9789531694421


== Referanser ==


== Eksterne lenker ==
Preminuo dr. Miroslav Tuđman, istaknuti hrvatski političar i dugogodišnji saborski zastupnik, dnevnik.hr, 31. januar 2021
Miroslav Tuđman. Arkivert 9. september 2016 hos Wayback Machine. Biografi. I: Vecernji.hr (kroatisk).
Miroslav Tuđman som Sabor-representant (7., 8., 9., 10. Legislaturperiode)
Den ville låvefesten

Den ville låvefesten (originaltittel Barnyard) er en amerikansk animasjonskomedie fra 2006. Filmen er regissert og skrevet av Steve Oedekerk, og har Kevin James, Courteney Cox, Sam Elliott, Danny Glover, Wanda Sykes, Andie MacDowell, og David Koechner i hovedrollene.
Filmen hadde ordinær kino-premiere i USA 4. august 2006 og norgespremiere 12. januar 2007.


== Handling ==
Otis er en rampete, livsglad og bekymringsløs ku som bor på en lokal gård, og foretrekker å ha det gøy med sine beste venner – Pip, Freddy, Peck og Pig – fremfor å følge strenge regler og ta ansvar. Men dette er til stor fortvilelse og irritasjon, for hans strenge og oppstemte adoptiv-far og leder for gårdens fellesskap: Ben. Snart møter Otis en drektig ku ved navn Daisy, som har flyttet til gården sammen med sin venninne Bessy. Senere blir Ben angrepet av en coyote-flokk, og han dør av skadene. Tidlig neste morgen blir Bens kropp gravlagt av bonden, og alle de andre dyrene sørger over ham.
Etter Bens død velger gårdens samfunn Otis som deres nye leder. Men Otis er fremdeles uansvarlig, og unndrar seg alle de nye pliktene sine. Men Otis deler et romantisk øyeblikk med Daisy, hvor hun avslører at ektemannen hennes og resten av flokken hennes tidligere hadde druknet under en flom. Dette etterlot henne og Bessy som de eneste overlevende medlemmene av flokken deres. Neste morgen får Otis beskjed om at coyotene har kidnappet alle hønene fra gården deres, og Otis bestemmer seg endelig for å ta ansvar og stå opp mot coyotene en gang for alle.


== Rolleliste (stemmegivere) ==
Kevin James som Otis
Sam Elliott som Ben
Danny Glover som Miles
Courteney Cox som Daisy
Jeffrey Garcia som Pip
Cam Clarke som Freddy
Rob Paulsen som Peck
Tino Insana som Pig
Dom Irrera som Duke
Wanda Sykes som Bessy
Andie MacDowell som Etta
S. Scott Bullock som Eddy
John Di Maggio som Bud
Maurice LaMarche som Igg
David Koechner som Dag
Madeline Lovejoy som Maddy the chick


== Norske stemmer ==
Håvard Bakke som Otis
Kalle Øby som Ben
Duc Mai-The som Pip
Anders Bye som Freddy
Christoffer Staib som Hakk
Halvard Djupvik som Duke
Christin Borge som Bessy
Henriette Steenstrup som Daisy
Per Christian Ellefsen som Dag
Harald Mæle som Miles
Johannes Joner som Root


== Referanser ==


== Eksterne lenker ==
(en) Den ville låvefesten på Internet Movie Database 
(no) Den ville låvefesten hos Filmfront 
(sv) Den ville låvefesten i Svensk Filmdatabas 
(da) Den ville låvefesten i Danmark Nationale Filminstitut 
(fr) Den ville låvefesten på Allociné 
(nl) Den ville låvefesten på MovieMeter 
(en) Den ville låvefesten på AllMovie 
(en) Den ville låvefesten på Turner Classic Movies 
(en) Den ville låvefesten på Rotten Tomatoes 
(en) Den ville låvefesten på Metacritic
Teateråret 1972

Teateråret 1972 er en oversikt over hendelser, verk, fødte og avdøde personer med tilknytning til teater i 1972.


== Nye drama ==
Eugène Ionesco – Macbett


== Årets oppsettinger ==


== Fødsler ==


== Dødsfall ==

		


== Referanser ==
Axel Lindahl (fotballspiller)

Karl Axel Lindahl (født 4. april 1995) er en svensk fotballspiller som spiller for Kalmar FF.


== Karriere ==


=== Sverige ===
Lindahls moderklubb er Lidköpings IF (senere Lidköpings FK). Han spilte 14 kamper og scoret ett mål i svensk Divisjon 4 (nivå 6) i 2011. Sesongen 2012 spilte Lindahl 10 kamper og scoret fem mål for Lidköpings FK Akademi i Division 4. Mellom 2013 og 2015 spilte han for Lidköpings FK i svensk Division 3 (nivå 5) og Division 2 (nivå 4).
I mars 2016 dro Lindahl til Oskarshamns AIK, der han skrev under en toårskontrakt. I november 2017 dro Lindahl til Jönköpings Södra, der han skrev under på en treårskontrakt. Lindahl gjorde sin Superettan-debut den 23. mai 2018 i en 2–2-match mot Degerfors IF, der han ble byttet inn for Árni Vilhjálmsson i det 69. minutt.I desember 2018 ble Lindahl signert av Degerfors IF, der han skrev under en treårskontrakt. Lindahl spilte samtlige 30 seriekamper og scoret ett mål i svenske Superettan (nivå 2) 2020, en sesong der Degerfors IF rykket opp til Allsvenskan.


=== Bodø/Glimt ===
Lindahl ble klar for Bodø/Glimt 1. februar 2021.


== Referanser ==


== Eksterne lenker ==

Axel Lindahl – Transfermarkt
Cross-, Sanaga- og Bioko-kystskogene

Cross-, Sanaga- og Bioko-kystskogene (engelsk Cross-Sanaga-Bioko coastal forests) er en økoregion bestående av kystskog, geografisk plassert i Sentral-Afrika. Den er avgrenset i nord av elven Cross, i Nigeria, i sør elven Sanaga i Kamerun, og omfatter også lavlandsskog på øya Bioko, som er en del av Ekvatorial-Guinea. Området omfatter tilsammen omtrent 52 100 km2, og fastlandsdelen strekker seg fra havnivå og oppmot 300 km inn i landskapet. Kystlinjen er avbrutt av Kamerunfjellet, og både dette fjellet og høyereliggende områder på Bioko er isteden en del av økoregionen Kamerunfjellets og Biokos fjellskoger.WWF har gitt området status Globally Outstanding i vurdering av hvor unikt området er med tanke på biodiversitet, og konserveringsstatus Critical. Cross-, Sanaga- og Bioko-kystskogene, São Tomé og Príncipes fuktige lavlandsskoger og de atlanterhavsekvatoriale kystskogene utgjør tilsammen den større økoregionen De kongolesiske kystskogene, som er en av WWFs utvalgte økoregioner i prosjektet Global 200.Økoregionen er preget av stor artsrikdom, og man kan finne en rekke endemiske arter her. Større deler av regionen er bevart, spesielt i grenseområdet mellom Kamerun og Nigeria. Området er truet av arealendringer i form av hogst og etablering av plantasjer. Videre er de større pattedyrene truet av jakt. Noen gorillaarter jaktes på som en del av religiøse tradisjoner.


== Klimaforhold ==
Området ligger i en tropisk klimasjone, og er et av det tropiske Afrikas våteste regioner. Enkelte regioner kan få opptil 10 000 mm nedbør i året. Utover disse regionene varierer nedbøren typisk fra 3000 mm i året ved kysten, til rundt 2000 mm i året lenger inn i landet. Luftfuktigheten er sjeldent mindre enn 90 %, og temperaturen varierer mellom 33 °C og 15 °C. En rekke elver flyter igjennom økoregionen – i tillegg til Cross og Sanaga – hvor de største er Meme, Wouri, Kwa, Ndian og Nyong.


== Planteliv ==
Økoregionen er hjem for spesielt mange arter. I denne og i de atlanterhavsekvatoriale kystskogene, som ligger like sør for regionen, finnes omtrent halvparten av de 7000–8000 plantene som er endemiske til det tropiske Vest-Afrika. Minst 200 planter er endemiske kun til disse regionene. Det vokser en rekke trær og busker fra Sterculioideae, ibenholtfamilien, morbærfamilien og perikumfamilien i området.


== Dyreliv ==

Tilsvarende artsrikdommen for planter finnes det også en rekke dyr i området; av skogsområder er dette det rikeste på antall fugle- og pattedyrarter i hele Afrika. I tillegg har en rekke amfibier og reptiler tilholdssted i området. Av disse er flere endemiske eller nesten-endemiske (som også finnes i naboregioner); en del av disse regnes som truet.


== Nasjonalparker ==
Rundt 10 % av området ligger i nasjonalparker: Korup nasjonalpark, i Kamerun (mot den nigerianske grensen), Cross River nasjonalpark og (delvis) Gashaka Gumti nasjonalpark i Nigeria.


== Referanser ==


== Eksterne lenker ==
Økoregionen omtalt på WWFs nettsider
Daniil Aldosjkin

Daniil Aldosjkin (russisk: Даниил Алексеевич Алдошкин; født 19. juni 2001 i Kolomna) er en russisk skøyteløper.
Han ble juniorverdensmester på 5 000 meter og i lagtempo sammen med Stepan Tsjistiakov og Pavel Taran i 2020 i Tomaszów Mazowiecki, Polen.Aldosjkin deltok i EM på skøyter 2021 i Heerenveen, Nederland i allround-konkurransen hvor han ble nummer 9.
Han ble russisk mester i lagtempo for 2021 i Kolomna sammen med Aleksandr Podolskij og Ruslan Zakharov. 2021-mesterskapet ble arrangert i månedskiftet oktober - november 2020.


== Sammenlagt i Verdenscupen ==
Oppdatert etter sesongen 2020/21.


== Referanser ==


== Eksterne lenker ==
Daniil Aldosjkin på Facebook 
Daniil Aldosjkin på Instagram 
(en) Daniil Aldosjkin – Olympedia 
(en) Daniil Aldosjkin – Speedskatingbase.eu 
(en) Daniil Aldosjkin – SpeedSkatingNews.info 
(en) Daniil Aldosjkin – SpeedSkatingStats.com 
(en) Daniil Aldosjkin – TheSports.org 
(en) Daniil Aldosjkin på www.isu.html.infostradasports.com
(en) Daniil Aldosjkin på SpeedskatingResults.com
(en) Daniil Aldosjkin på Jakub Majerski's Speedskating database (Adelskalender distanser og sammenlagt)Bilder(en) Bilder av Daniil Aldosjkin på SpeedSkatingPhotos.info/DesgPhoto.com
Samarbeidsutvalget for forliksråd og namsmenn

Samarbeidsutvalget for forliksråd og namsmenn (SFN) er en norsk organisasjon som skal bidra til at arbeidet i forliksrådene og hos namsmennene er kvalitetsmessig best mulig. Organisasjonen skal arbeide for et godt samarbeid medlemmene i mellom, drive opplæring og gi faglig informasjon til forliksrådene og deres sekretariat og til namsmennene. Medlemmer i SFN er dommere i forliksrådene, forliksrådsekretærer og representanter for namsmenn.
Historien startet i 1978 da Samarbeidsutvalget for forliksråd og hovedstevnevitner (SFH) ble stiftet. SFH ble videreført til SFN i 2005.


== Referanser ==


== Eksterne lenker ==
Offisielt nettsted
Gelai

Gelai er en vulkan med høyde 2 942 moh. i Tanzania i kraterhøylandet-regionen. Det er i den sørøstlige kanten av Lake Natron i den østafrikanske rift. Det var vulkansk aktivitet på Gelai for mindre enn en million år siden. Et antall jordskjelv forekom i området sommeren 2007.
Guðbjörn Tryggvason

Guðbjörn Tryggvason (født 26. januar 1958) er en islandsk footballspiller som spilte midtbane, blant annet i Start.


== Referanser ==


== Eksterne lenker ==
(en) Guðbjörn Tryggvason – WorldFootball.net
Ladislav Štaidl

Ladislav Štaidl (født 10. mars 1945 i Stříbrná Skalice i Riksprotektoratet Böhmen-Mähren, død 31. januar 2021 i Praha i Tsjekkia) var en tsjekkisk musiker, gitarist, pianist, dirigent, bandleder, komponist, lyriker, musikkarrangør, sanger og forretningsmann. Hans eldre bror, Jiří Štaidl, var også musiker og lyriker.Den 28. oktober 2015 tildelte president Miloš Zeman ham Medaile za zásluhy (den tsjekkiske fortjenstmedalje).
Den 31. januar 2021 døde han 75 år gammel etter komplikasjoner tilknyttet covid-19 på universitetssykehuset i Praha.


== Referanser ==


== Eksterne lenker ==
(en) Ladislav Štaidl – kategori av bilder, video eller lyd på Commons 
(en) Ladislav Štaidl på Internet Movie Database 
(en) Ladislav Štaidl hos The Movie Database 
(en) Ladislav Štaidl på Discogs 
(en) Ladislav Štaidl på MusicBrainz
Jan Vrba (politiker)

Jan Vrba (født 3. juni 1937 i Praha i Tsjekkoslovakia, død 4. november 2020 i Tsjekkia) var en tsjekkisk og tsjekkoslovakisk økonom og politiker (parti: Občanské fórum) som innehadde embedet som Tsjekkoslovakias industriminister fra 29. juni 1990 til 2. juli 1992.
Han døde i november 2021 av covid-19, i en alder av 83 år.


== Referanser ==
Nyli gård

Nyli gård var en gård i Arendal som fra 1928 fungerte som barnehjem for gutter. Institusjonen ble avviklet i 2021.


== Fra gårdsdrift til guttehjem ==
Nyli gård lå opprinnelig under Øvre Barbu gård og ble bygget som landsted/lystgård på 1700-tallet. I 1928 ble "Arendal guttehjem" åpnet og en ny soveromsfløy ble oppført og det opprinnelige våningshuset var påbygget til to etasjer. Hjemmet var Arendals første barnehjem for gutter.Det var gårdsdrift på Nyli gård fram til 1972. Gårdsarbeid var ment å være både et pedagogisk og disiplinerende tiltak. Guttehjemmet ble drevet av Arendal indremisjon fram til 1986 da Aust-Agder fylkeskommune overtok driften.


== Statlig drift og fredning ==
I 2004 ble institusjonen overtatt av Staten. Fire år senere ble driften lagt om. Nyli Gård gikk fra å være et barnehjem til å bli en ungdomsavdeling. I 2013 ble hovedbygningen fredet av Riksantikvaren, for å bevare anlegget som et eksempel på en barnehjemsbygning fra første halvdel av 1900-tallet.I 2021 vedtok Bufetat å flytte virksomheten fra Nyli gård til Larvik. Flyttevedtaket i 2021 ble truffet på grunnlag av at Riksantikvaren hadde gitt pålegg om å renovere den gamle bygningsmassen.


== Nyli gårds arkiv ==
Arkivmaterialet etter Nyli gård befinner seg ved KUBEN i Arendal. Arkivet omfatter blant annet forhandlingsprotokoller, beleggsoversikter, regnskap og årsberetninger.


== Referanser ==


== Eksterne lenker ==
(no) Arkiv etter Nyli gård på Arkivportalen
Symposion (album)

Symposion er debutalbumet til den norske musikeren Jo Wang. Albumet inneholder en blanding av progressiv rock og elektronisk musikk. Albumet ble spilt inn i årene 1988 og 1989 i hans eget Frydenlund Studio i Oslo. Jo Wang spilte alle musikkinstrumentene selv, bestående av keyboardinstrumenter som mellotron og orgel. Vålerenga kirkes orgel ble brukt til «Bruddstykke».


== Sporliste ==
«Nattdrøm» (4:06)
«7/8 – Juni – Synd» (4:12)
«Humin II» (4:16)
«Hit» (3:34)
«------» (1:09)
«Et lam ble igjen pa Broadway» (3:05)
«Nan» (2:51)
«Bruddstykke» (3:33)
«Siste reis» (4:25)
Karokul

Karoline Krøvel Midtbø (født 27. februar 2004), kjent som Karokul, er en norsk internettpersonlighet og tidligere youtuber.


== Biografi ==
Som tolvåring begynte Krøvel Midtbø å legge ut innhold på videodelingstjenesten TikTok. Da hun var 13 år startet hun en YouTube-kanal som per september 2021 har 55 000 abonnenter og 9 millioner avspillinger. Som sekstenåring hadde hun publisert over hundre videoer på kanalen og tusenvis av innlegg på TikTok. Per september 2021 har hun 218 000 følgere på TikTok.I 2020 ga hun ut boken Fra Karoline til Karokul på Kagge forlag. Boken lå på Bokhandlerforeningens liste over Norges ti mest solgte barnebøker, kategori generell litteratur, i november 2020.I 2019 ble Karokul nominert til «årets forbilde» og «årets nykommer» i NRKs Gullsnutten.


== Bibliografi ==
2020 Fra Karoline til Karokul Kagge forlag ISBN 9788248927334


== Referanser ==


== Eksterne lenker ==
(no) Offisielt nettsted 
(no) KAROKUL på Facebook 
(no) KAROKUL på Instagram 
(no) KAROKUL på YouTube 
(no) KAROKUL på TikTok 
(no) KAROKUL på Snapchat
Aprilia (Lazio)

Aprilia er en by og kommune i provinsen Latina i regionen Lazio i Italia. Kommunen har ca. 75 000 innbyggere og ligger 31 kilometer sør for Roma.


== Referanser ==


== Eksterne lenker ==
Offisielt nettsted 
(en) Aprilia (comune, Italy) – kategori av bilder, video eller lyd på Commons 
(en) Aprilia (comune, Italy) – galleri av bilder, video eller lyd på Commons
Aprilia

Aprilia kan vise til:

Aprilia (Lazio), en by i den italienske regionen Lazio
Aprilia (motorsykkel), en italiensk motrosykkelfabrikant
John Ronald Gibbons

John Ronald Gibbons (født 8. april 1925 i Charlton ved London i England i Storbritannia, død 31. januar 2021) var en engelsk fotballspiller som spilte som angrepsspiller.


== Karriere ==
John Ronald Gibbons tjenestegjorde i den britiske hær under og etter andre verdenskrig og var sjåfør for troppene i den britiske sone i Tyskland.
Gibbons spilte for Dartford, Queens Park Rangers, Ipswich Town, Tottenham Hotspur og Gravesend & Northfleet.
Han døde 31. januar 2021, i en alder av 94 år, av covid-19. Han var da Ipswich Towns eldste fortsatt levende spiller.


== Referanser ==
Altamura

Altamura er en by og kommune i Storbyområdet Bari i regionen Puglia i Italia. Kommunen har ca. 70 000 innbyggere og ligger 45 kilometer sørvest for Bari.


== Referanser ==


== Eksterne lenker ==
(it) Offisielt nettsted 
(en) Altamura – kategori av bilder, video eller lyd på Commons 
(en) Altamura – galleri av bilder, video eller lyd på Commons